text: По обвинителен акт на Районна прокуратура-Стара Загора са осъдени Е.С., на 28 г., и И.Я., на 36 г. Те са признати за виновни за това, че в периода от 21.10.2020 г. до 01.12.2020 г. в гр. Стара Загора и гр. Казанлък, в условията на продължавано престъпление, сами и след предварителен сговор помежду си, чрез използване на автомобил и на технически средства, са отнели чужди движими вещи – 16 броя катализатори за леки автомобили на обща стойност 10 232 лв., без съгласието на собствениците, с намерение да бъдат присвоени, съобщават от Районна прокуратура – Стара Загора.